ก๊กมินตั๋งได้ผู้นำอายุน้อยสุด
สำนักข่าวต่างประเทศเอเอฟพีรายงานว่า การเลือกตั้งภายในของพรรคก๊กมินตั๋ง พรรคฝ่ายค้านหลักของไต้หวัน เมื่อคืนวันที่ 7 มี.ค. ส่งผลให้นายจอห์นนี เจียง วัย 48 ปี ได้รับเลือกเป็นหัวหน้าพรรคคนใหม่ เอาชนะนายหัว หลุงปิง อดีตนายกเทศมนตรีกรุงไทเปได้สำเร็จ ถือเป็นหัวหน้าพรรคที่มีอายุน้อยที่สุดในประวัติศาสตร์พรรค ซึ่งก่อตั้งมาตั้งแต่สมัยอยู่ในจีนแผ่นดินใหญ่เมื่อปี 2462ขณะที่สำนักงานกิจการไต้หวันของรัฐบาลจีนออกแถลงการณ์แสดงความยินดีต่อชัยชนะของนายเจียง พร้อมระบุว่าตั้งตารอที่จะได้เห็นพรรคก๊กมินตั๋ง ทำนุบำรุงและคงไว้ซึ่งนโยบายเช่นเดิม ทั้งนี้พรรคก๊กมินตั๋งได้แสดงจุดยืนสนับสนุนนโยบาย จีนเดียว แต่หลีกเลี่ยงที่จะให้ความชัดเจนว่ารัฐบาลปักกิ่งหรือรัฐบาลไทเปคือตัวแทนที่มีความชอบธรรม ขณะที่นายเจียงเคยพ่ายแพ้แก่นางไช่ อิง เหวิน ประธานาธิบดีไต้หวัน ในการเลือกตั้งใหญ่เดือน ม.ค.ที่ผ่านมา ซึ่งนายเจียงย้ำว่าพรรคต้องทำการปฏิรูปเพื่อดึงคะแนนเสียงคนรุ่นใหม่.
การเลือกตั้งภายในของพรรคก๊กมินตั๋ง พรรคฝ่ายค้านหลักของไต้หวัน เมื่อคืนวันที่ 7 มี.ค. ส่งผลให้นายจอห์นนี เจียง วัย 48 ปี ได้รับเลือกเป็นหัวหน้าพรรคคนใหม่
พรรคก๊กมินตั๋ง,ไต้หวัน,จอห์นนี เจียง,พรรคฝ่ายค้านไต้หวัน,รัฐบาลปักกิ่ง,รัฐบาลไทเป,ข่าววันนี้